kardosdrur/scandi-wiki huggingface dataset:
Sømændene

Sømændene (tidl. De Glade Sømænd) er et sømandsorkester fra Karrebæksminde, Næstved, under pladeselskabet, My Way Music, MBO.

De 8 medlemmer, der alle er født først i 1980'erne, har siden begyndelsen af 2000'erne udviklet et musikalsk univers, hvor den danske sømands-sangskat er i centrum. Genren er bluegrass.

I 2012 vandt gruppen prisen for "Årets livenavn" ved Danish Music Awards Folk.

I 2017 fratrådte styrmand Sebastian Sztuk stillingen som forsanger i Sømændene til fordel for en IT-karriere i Silicon Valley. Jeppe Vig Find kendt fra DR Ramasjang tiltrådte som ny styrmand og forsanger den 27. marts 2017.

Sømændene her været særdeles aktive på Samsø festival, hvor de bl.a. har spillet i Rullen.

Medlemmer 
Besætningen er sammensat af følgende medlemmer:
 Styrmand, Jeppe Vig Find (forsanger)
 Orlogskaptajnen, Søren Juul Bredahl (banjo)
 Ankermanden Anker, (bas)
 Masteføreren, Andreas Birk (violin)
 Gasten, (guitar)
 Fyrbøderen, Bo Sveidahl (guitar)
 Matrosen, Thomas Kann Jensen (harmonika)
 Ballastdrengen Steen, Esben Beldring Hansen (trommer)
 Torben Skipperlaks

Diskografi 
Under eget navn

  Vi går sammen ned''', 27. maj 2013. Albummet er det først med udelukkende eget materiale
 Havnens Fristelser, juni 2010, Myway Music. Indspillet i Puk Studio. Albummet indeholder også en DVD med dokumentaren "A.K.A. Sømand".

 Søforklaringer, 2008, Myway Music. Indspillet i Puk Studio. Cd'en har solgt guld, dvs, over 20.000 eksemplarer, jf. De officielle danske musik hitlister
 Med stiv kuling og håret tilbage, 2007, At:tack Music, MBO. Indspillet i Sweet Silence Studios i København. Feat. Johan Olsen, Kenneth Thordal, Klaus Lynggaard, Peter Ingemann, Tobias Trier, Mogens Jensen og Jacob Gundel.

 Høkersnaps og Søuhyrer, 2005, Egen udgivelse. Indspillet i Elvina-studio i Næstved. Feat. Wilhelm Schiller og Simone Pedersen.

Medvirkender
 Julefrokosten, 2009 – officielt soundtrack til filmen af samme navn.
 Oktoberfest II, 2009
 Oktoberfest, 2007
 Afterski'', 2008

Referencer

Eksterne henvisninger 
 Officiel hjemmeside
 

Folkemusikgrupper fra Danmark
Musikgrupper fra 2001
Fundamentalt engelsk

Fundamentalt engelsk har flere betydninger:

Fundamentalt engelsk (Basic English)
Fundamentalt engelsk (ordliste)
Aserbajdsjan i Eurovision Song Contest

Aserbajdsjan debuterede i Eurovision Song Contest i 2008, da İTV blev aktive medlemmer af EBU 7. juni 2007.

Tidligere prøvede en anden Aserbajsjanisk tv station, AzTV at blive medlem af EBU, men dette ville EBU ikke tillade, da stationen var for nært knyttet til regeringen i Aserbajdsjan.

Aserbajdsjan var det sidste land fra Kaukasus-området til at deltage i ESC, da både Georgien og Armenien deltog tidligere.

I 2011 vandt Aserbajdsjan deres første sejre ved ESC, de opnåede 211 point. I perioden 2008-2010 opnåede de 3 top-10 placering.

Repræsentanter 
Nøgle

Pointstatistik

12 point til og fra

Alle point givet til og fra (2008-2023) 
NOTE:Kun point fra finalerne er talt med

Vært

Kommentatorer og jurytalsmænd

Galleri

Noter

Referencer 

 
Lande i Eurovision Song Contest
Eurovision Song Contest
Nicolaj Rasted

Nicolaj Bredkjær Rasted (født 5. august 1985), er dansk musiker. Han er den ene halvdel af musikgruppen Hej Matematik, som han udgør sammen med sin morbror Søren Rasted.

Nicolaj Rasteds musikalske karriere startede for alvor i foråret 2006, da han begyndte i lydstudiet The Lobby, ejet af hans morbror Søren og Aqua-bandmedlemmet Claus Norréen. Nicolaj Rasted var begyndt på en uddannelse indenfor lydproduktion, og begyndte at indspille sange sammen med Søren Rasted, som Søren Rasted havde haft liggende.

Nicolaj Rasted var med til, at indspille vokaler til sangen "Disappear", som den tyske melodi grand prix-pigegruppe No Angels vandt med. Sangen blev produceret af Thomas Troelsen og Remee.

I 2008 var Nicolaj medproducer på et antal sange på Martins (X Factor) debut-CD.

Nicolaj spiller i den danske popduo Hej Matematik sammen med sin morbror Søren Rasted.
Deres debutplade hedder Vi Burde Ses Noget Mere med singlerne "Gymnastik", "Centerpubben", "Du & Jeg" og "Walkmand". Sangen "Walkmand" blev kåret til at være "Årets Hit" i 2008 til Zulu Awards og gik platin i 2009. Gruppen var nomineret i 4 kategorier til Danish Music Awards og debutalbummet var en af de mest solgte danske plader i 2008 der ligeledes fik platin i februar 2009.

Som komponist til andre sangere har Nicolaj Rasted også gjort sig bemærket med Stine Bramsens Prototypical fra 2014.

Referencer

Eksterne henvisninger 
 

Musikere fra Danmark
Danskere i 2000-tallet
Hej Matematik
Hviderusland i Eurovision Song Contest

Hviderusland har deltaget i Eurovision Song Contest siden deres debut i 2004. Hviderusland deltog første gang, samme år som semifinalerne blev indført i ESC, og de har indtil videre kvalificeret sig til finalen fire gange, i 2007, 2010, 2013 og 2014.

Hviderusland smidt permanent ud af Eurovision 
Fremover bliver verdens største musikkonkurrence, Eurovision Song Contest, uden deltagelse af Hviderusland. Det står klart, efter den europæiske tv-union, EBU, har valgt at smide landets public service-broadcaster, BTRC, på porten.

Det er EBU, der står bag Eurovision Song Contest, og medlemskab af EBU giver også de respektive medlemslande mulighed for at udveksle nyheder og sende sportsbegivenheder på deres kanaler. Nu er Hviderusland dog ikke længere en del af gode selskab.

Dermed gøres maj måneds suspendering af BTRC permanent. Dengang lød det i en pressemeddelelse fra EBU, at man var særdeles bekymrede over Hvideruslands tilgang til pressefrihed og ytringsfrihed.

Repræsentanter 
Nøgle

Point (2004-2019) 

NOTE:Der er ikke medregnet point fra semifinalerne.

12 point til og fra

Alle point til og fra Hviderusland siden 2004 til og med 2019 
Kun point i finalerne er talt med

Kommentatorer og jurytalsmænd

Noter

Eksterne Henvisninger 
 Eurovisions officielle hjemmeside
 Nationale broadcaster BTRC 
 "Eurovision-Belarus"

 
Lande i Eurovision Song Contest
Synode

Et koncil (af latin concĭlĭum møde, sammenkomst, råd, engelsk Council) er en kirkelig forsamling, hvor emner af teologisk og kirkeretslig art diskuteres og bindende aftaler på disse områder indgås. Synode (af græsk sýnodos for "sammenkomst") er et lignende begreb, men hvor koncil som regel bruges om de økumeniske (fælleskirkelige) forsamlinger, bruges synode ofte om mere afgrænsede lokale diskussioner.

Allerede i kristendommens første århundreder samledes repræsentanter fra de forskellige menigheder ved forskellige anledninger for at diskutere emner af fælleskirkelig relevans, således første gang ved det såkaldte apostelmøde beskrevet i ApG 15.

De økumeniske konciler 

Det første økumeniske – dvs. fælleskirkelige – koncil blev afholdt i 325 på foranledning af kejser Konstantin den Store og beskæftigede sig væsentligst med arianismen og fastsættelse af datoen for påskens afholdelse.

Forskellige retninger indenfor kristendommen anerkender forskellige økumeniske konciler. Den romersk-katolske kirkes anerkender en del. De syv første af disse økumeniske konciler og deres vedtag godkendes tillige af de ortodokse kirker. Også Folkekirken bruger betegnelsen "økumeniske konciler" om de syv første, men anser dog ikke koncilernes vedtag for bindende.

Se også 
Synoden i Whitby
Skisma
Kancelli

Kirkekonciler
Dræsine

En Dræsine, også stavet Draisine, kan henvise til to typer køretøjer, begge opkaldt efter opfinderen Karl von Drais:

 Dræsine (jernbane) et mindre køretøj til mindre transportopgaver på / langs jernbanestrækninger

 Dræsine (løbemaskine) – forgængeren til vor tids cykel.
Jacob E. Bang

Jacob Eiler Bang (født 19. december 1899 på Frederiksberg, død 16. marts 1965 i Kongens Lyngby) var en af Danmarks største glasdesignere. Ved sin ansættelse på Holmegaard Glasværk i 1928 startede han funktionalismen inden for dansk glasdesign – under mottoet "Smukt, stærkt, hensigtsmæssigt og billigt".

Jacob E. Bangs glas-design, der på én gang var folkeligt og virtuost, opnåede stor anerkendelse og popularitet, og i dag er mange af hans værker blevet stil-ikoner og samlerobjekter.
Allerede i 1928 tegnede Bang den berømte serie Viol, og to år efter skabte han den banebrydende serie Primula i farven røgtopas, der bestod af hele 100 forskellige modeller. I 50’erne fulgte flere banebrydende farvede glasserier i forskellige grønne nuancer, blå og opalhvid, som satte standarden for moderne glas.

Bang var oprindeligt uddannet arkitekt, men nåede kun at tegne få bygninger, før han konsekvent skiftede fokus til design af brugskunst.

Medaljer og priser 
Bang har som en af de få danske designere vundet flere medaljer på verdensudstillingerne Barcelona 1929, Bruxelles 1935, Paris 1937 og New York 1939.

Jacob E. Bangs to sønner Michael Bang og Joachim Bang er henholdsvis glasdesigner og billedhugger.

Eksterne kilder og henvisninger 
 
 

Arkitekter fra Danmark
Designere fra Danmark
Danskere i 1900-tallet
Personer fra Frederiksberg
Personer i Kraks Blå Bog (afdøde)
Lisa Holm Sørensen (golfspiller)

Lisa Holm Sørensen (født 29. september 1982), dansk professionel golfspiller. 

Sørensen har siden 2005 deltaget på Ladies European Tour.

Golfspillere fra Danmark
Bosnien-Hercegovina i Eurovision Song Contest

Bosnien-Hercegovina debuterede som selvstændig nation i Eurovision Song Contest i 1993 efter at have deltaget som en del af Jugoslavien til og med 1991. Landets foreløbig bedste placering var i 2006, hvor sangeren Hari Mata Hari fik en tredjeplads med sangen "Lejla".

Siden indførelsen af semifinaler i 2004 har Bosnien-Hercegovina som det eneste tidligere jugoslaviske land været i finalen hvert år, de har deltaget. Landet valgte imidlertid ikke at deltage i 2013 og 2014 af økonomiske årsager.

Repræsentanter 
Nøgle

Pointstatistik

12 point til og fra 

NOTE: Der er ikke medregnet point fra semifinalerne.

Alle point til og fra (1993-2016) 

NB: Der er kun medregnet point fra finalerne

Kommentatorer og jurytalsmænd

Repræsentanter fra Bosnien-Hercegovina som del af Jugoslavien

Kildehenvisninger 

 
Lande i Eurovision Song Contest
Ægtefælle

En ægtefælle er den person, som en given person har indgået ægteskab med. Betegnelsen kan bruges om såvel en mand som en kvinde. Der findes også kønsspecifikke betegnelse for ægtefæller; for mandlige ægtefællers vedkommende: (ægte)mand, husbond, gemal etc., og tilsvarende for kvindelige: kone, (ægte)hustru, frue, gemalinde etc.

Se også
Brud, brudgom
Elsker, elskerinde
Enlig
Familie
Kæreste
Monogami, polygami
Registreret partner
Samlever

Ægteskab
Freising

Freising er en by i den tyske delstat Bayern i det sydlige Tyskland. Den ligger i landkredsen af samme navn, og er landkredsens administrative hovedby.

Byen blev i tidlig middelalder hertug- og bispedømme (fra 738), og fik som hovedstad i fyrstebispedømmet Freising stor betydning. Fra 1400-tallet mistede byen imidlertid sin betydning til München.

Freising ligger ved floden Isar 448 m.o.h. Byen har universitet og i byens middelalderbykerne ligger den romanske domkirke (Der Dom St. Maria und St. Korbinian). Fra 811 til 1803 lå der et benediktinerkloster på bjerget Weihenstephan, hvor verdens ældste endnu eksisterende bryggeri  siden 1600-tallet har ligget.

Pave Benedikt XVI studerede i byen, var ærkebiskop af München og Freising fra 1977 til 1982 og førte både byens våben og landkredsens (historisk fystebispedømmets) våben i sit pavelige våben. Paven besøgte byen den 14. september 2006.

Byer i Bayern
We Are the Champions

"We Are the Champions" er en powerballede skrevet af Freddie Mercury og indspillet og fremført af det britiske rockband Queen, fra deres album News of the World fra 1977. Det er en af deres mest kendte og populære sange, og den er stadig en af rockens mest genkendelige hymner.

Sangen var en verdensomspændende succes, hvor den nåede en andenplads på den britiske singlehitliste, og en fjerdeplads på den amerikanske singlehitliste. I 2009 blev "We Are the Champions" optaget i Grammy Hall of Fame, og blev stemt ind som verdens yndlingssang i en afstemning om verdens musik lavet af Sony Ericsson i 2005.

I 2011 konkluderede et hold af forskere, at sangen var den catchieste i populærmusikkens historie. "We Are the Champions" er blevet en hymne for sportssejre, heriblandt som officiel temasang til FIFA World Cup 1994, og er ofte brugt eller refereret til i populær kultur. Flere kunstnere har også lavet coverudgaver af sangen.

Sangskrivningen 
"We Are the Champions" er skrevet af Freddie Mercury, og er lavet til at få publikum til at respondere. Brian May sagde: "Vi ville gerne at publikum viftede med hænderne og sang. Det er meget samlende og positivt".

Musikalsk er den baseret på Mercurys klaverdel, men Roger Taylor og John Deacon spillende på henholdsvis trommer og bass. May overdubbede enkelte guitarsektioner, i starten nedtonet, men byggede det op til en solo der blev spillet simultant med det sidste vers. Mercury brugte mange jazz-toner (mol og dur 6., 7., 9., 11. og 13. harmonier), og omkvædene havde disse som enten 4 eller 5-parts vokale harmonier. Den ledende vokal kræver meget og er hvinende. En af Mercurys mest berømte fremførelser af sangen var ved Live Aid-koncerten i 1985 på Wembley Stadium i London.

Singlen havde "We Will Rock You" som b-side, og efterfulgte sangen på albummet. De to sange blev ofte spillet lige efter hinanden, i slutningen af Queen-koncerter, og bliver gerne spillet efter hinanden når de bliver sendt i radioen (som på albummet). Som traditionen bød, var sangen også den sidste sang der blev fremført ved Freddie Mercury mindekoncerten i 1992, hvor alle koncertens optrædende var med på scenen og sang med, bag forsangeren Liza Minnelli.

Medvirkende 
 John Deacon – bas
 Brian May – guitar
 Freddie Mercury – sang, piano
 Roger Taylor – trommer

Hitlister og certifikationer

Referencer 

Sange fra 1977
Queen-sange
Singler fra 1977
Don't Stop Me Now

"Don't Stop Me Now" er en rock/pop-sang udgivet af Queen i 1979 på albummet Jazz.

Sangen har en intro (og en outro) med kun Freddie Mercury og hans flygel, der står i tempo- og udtryksmæssig  kontrast til resten af sangen. Efter indledningen kommer bas og trommer på. Lidt specielt for sangen er det også, at guitaristen Brian May kun spiller på guitarsolostykket.

Sangen er en af gruppens mest populære og blev i 2005 kåret som 'Bedste Sang At Køre Bil Til' i tv-programmet Top Gear.

Medvirkende 
 Freddie Mercury – sang, piano
 John Deacon – bas
 Brian May – guitar, sang
 Roger Taylor – trommer, kor, tamburin

Sange fra 1978
Queen-sange
Singler fra 1978
Generalsekretær

Generalsekretær er titlen for den øverste daglige leder i en række organisationer, f.eks. internationale organisationer, politiske partier, NGOer eller kirkelige organisationer. Historisk har partiers generalsekretærer været de facto-statsledere i mange kommunistiske etpartistater, f.eks. Sovjetunionen.

Nuværende generalsekretærer

Mellemstatslige organisationer 
 Europarådet: Thorbjørn Jagland (siden 2009)
 Rådet for Den Europæiske Union: Jeppe Tranholm-Mikkelsen (siden 2015)
 FN: António Guterres (siden 2017)
 NATO: Jens Stoltenberg (siden 2014)
 Nordisk Ministerråd: Dagfin Høybråten (siden 2014)
 OECD: José Ángel Gurría (siden 2006)

Andre internationale organisationer 
 Amnesty International: Salil Shetty (siden 2010)
 Public Services International: Rosa Pavanelli (siden 2012)

Politiske partier 
 Kinas kommunistiske parti: Xi Jinping (siden 2012; Folkerepublikken Kinas præsident siden 2013)

Danske organisationer 
 Dansk Røde Kors: Anders Ladekarl (siden 2008)
 Dansk Ungdoms Fællesråd: Morten E. G. Jørgensen (siden 2017)
 Grænseforeningen: Knud-Erik Therkelsen (siden 2004)
 ISOBRO: Mette Grovermann (siden 2019)
 Red Barnet Ungdom: Camilla Burgwald (siden 2018 - indtil udgangen af juli 2019)
 WWF Verdensnaturfonden i Danmark: Gitte Seeberg (siden 2008)

Danske kirkelige organisationer 
 Blå Kors: Christian Bjerre (fra 2011)
 Indenlandsk Sømandsmission: Nicolaj Wibe (fra 2014)
 Indre Mission: Jens Medom Madsen (fra 2015)
 Kirkefondet: Henrik Bundgaard Nielsen (fra 2013)
 KLF, Kirke & Medier: Mikael Arendt Laursen (fra 2012)
 Kristeligt Forbund for Studerende: Christian Rasmussen (fra 2016)
 Luthersk Mission: Søren Skovgaard Sørensen (fra 2016)
 Åbne Døre: René Brocelius Ottesen (fra 2018)

Referencer 

Stillingsbetegnelser
Organisationer
Birth of the Cool

Birth of the Cool er en Miles Davis-samling af 12 jazznumre for 9 musikere, indspillet i 1949 og 1950, der udkom samlet for første gang i 1957. I alt medvirkede 19 musikere ved de tre indspilninger med Gerry Mulligan, Lee Konitz, John Barber og Miles Davis som de eneste gengangere.

Numrene 
 1. Move (Denzil Best) – 2:35
 2. Jeru (Gerry Mulligan) – 3:10
 3. Moon Dreams (Chummy MacGregor, Johnny Mercer) – 3:21
 4. Venus de Milo (Gerry Mulligan) – 3:14
 5. Budo (Miles Davis, Bud Powell]) – 2:34
 6. Deception (Miles Davis) – 2:50
 7. Godchild (George Wallington) – 3:12
 8. Boplicity (Cleo Henry) – 3:02
 9. Rocker (Gerry Mulligan) – 3:07
 10. Israel (Johnny Carisi) – 2:19
 11. Rouge (John Lewis) – 3:17
 12. Darn That Dream (Eddie DeLange, James Van Heusen) – 3:26. (Var ikke på 1957-pladen, men kom med på udgivelse i 1971).

Besætningerne 
1, 2., 5, 7
(indspillet 21. januar 1949)
Miles Davis (leder og trompet), Kai Winding (trombone), Junior Collins (horn), John Barber (tuba), Lee Konitz (altsax), Gerry Mulligan (barytonsax), Al Haig (klaver), Joe Schulman (bas), Max Roach (trommer).

4, 8, 10, 11
(indspillet 22. april 1949)
Miles Davis (leder og trompet), J. J. Johnson (trombone), Sandy Siegelstein (horn), John Barber (tuba), Lee Konitz (altsax), Gerry Mulligan (barytonsax), John Lewis (klaver), Nelson Boyd (bas), Kenny Clarke (trommer).

3, 6, 9, 12
(indspillet 9. marts 1950)
Miles Davis (leder og trompet), J. J. Johnson (trombone), Gunther Schuller (horn), John Barber (tuba), Lee Konitz (altsax), Gerry Mulligan (barytonsax), Al McKibbon (bas), Max Roach (trommer).

Album fra 1957
Jazzalbum
Miles Davis-album
Asterix og hans gæve gallere (tegnefilm)

Asterix og hans gæve gallere (Astérix le Gaulois) er den første af foreløbig otte tegnefilm med Asterix. Tegnefilmen, der blev lanceret i 1967, er baseret på albummet af samme navn, som den følger tæt.

Tegnefilmen var oprindelig planlagt lavet til fransk fjernsyn men endte i stedet som en biograffilm. Den blev lavet uden Uderzos og Goscinnys samtykke, og de var for sent ude til at stoppe dens produktion og offentliggørelse. I stedet stoppede de produktionen af den næste film, Asterix og trylledrikken, og samarbejdede med produktionsselskabet om en ny film, Asterix og Kleopatra.

Plot 

Romerne vil finde ud af, hvorfor gallerne er så stærke. Den lille legionær Delirium sendes ud som spion og finder frem til hemmeligheden: trylledrikken. For at få fingre i den, kidnapper romerne Miraculix. Asterix drager af sted for at befri ham og lader sig fange af romerne, der vil bruge ham til at presse Miraculix med. Men det viser sig snart, at den gode druide har mere end en trylledrik på lager.

Stemmer

Eksterne henvisninger 
 

Franske film fra 1967
Tegnefilm fra Frankrig
Hans gæve gallere (tegnefilm)
David Paterson

David Paterson (født 20. maj 1954) er en amerikansk politiker. I 2006 valgtes han som viceguvernør i delstaten New York, for 17. marts 2008 at afløse Eliot Spitzer som guvernør, da denne måtte trække sig efter at være blevet afsløret som kunde hos en prostitutionsring. På det tidspunkt var der kun én anden sort guvernør i USA. Paterson er også usædvanlig ved som næsten blind – siden fødslen – at have opnået en høj politisk position.

David Paterson, som har en juridisk uddannelse, var delstatssenator 1985-2006.

Paterson har som guvernør mødt modstand, ikke mindst fra politikere fra hans eget parti, demokraterne. I september 2009 opfordrede præsident Barack Obama Paterson til at afholde sig fra at stille op til guvernørvalget i 2010.

Noter

Eksterne henvisninger 

Guvernører i New York
Rasmus Daugaard

Rasmus Daugaard Hansen  (født 5. september 1976) er en dansk tidligere professionel fodboldspiller. Han har bl.a. spillet for Ølstykke FC, AB og FC Midtjylland. Hans foretrukne position var højre wingback, men har også optrådt som angriber i Ølstykke FC. Daugaard har også optrådt tre gange på det danske ligalandshold og to gange på U16 landsholdet.

Rasmus Daugaard er opvokset i Albertslund og kom som ungdomsspiller vidt omkring i københavnsområdet med spil i bl.a. KB og Brøndby IF. Han blev 20 år gammel professionel i Ølstykke FC i 1996. To kampe på det danske U16 landshold i 1992 åbnede op for muligheder på et højere plan. Begge kampe var i en turnering i Østrig hvor han scorede mod Nordirland. I 1999 skiftede han så til AB hvor han var fast mand i forsvaret. I 2003 var han med på ligalandsholds rejse til Asien, hvor han spillede de tre kampe mod Thailand, Iran og Hongkong. Samme år skiftede han til FC Midtjylland. Her blev højdepunkterne pokalfinalen i 2005 hvor klubben efter forlænget spilletid tabte 3-2 til Brøndby og da de samme år fik bronze i Superligaen.

I 2006 kunne Daugaard og FC Midtjylland ikke blive enige om kontraktforlængelse. Så han skiftede til norske Lyn Oslo. Han starter sit norske eventyr med at score et frisparksmål i sin debut, men han blev sat af holdet og efter 18 måneder i Norge vender han tilbage til dansk fodbold. Her ønsker både Silkeborg IF, Viborg FF og Lyngby BK at skrive kontrakt med Daugaard, men sidstnævnte løber af sted med Daugaard. Lyngby BK rykkede ned i 1. division og Daugaard forlod klubben efter kun et år i Superligaen.

Rasmus Daugaard arbejder i dag som psykoterapeut.

Klubber som ungdomsspiller 
 Albertslund IF
 Ølstykke FC
 KB
 Brøndby IF
 Real Oviedo (Spanien)

Klubber som professionel 
 1996-1998: Ølstykke FC
 1999-2003: AB
 2003-2006: FC Midtjylland
 2006-2007: FK Lyn Oslo
 2007-2008: Lyngby BK

Henvisninger 
 "Rasmus Daugaard" af Peder I. Nielsen
 

Fodboldspillere fra Danmark
Fodboldspillere fra Albertslund IF
Fodboldspillere fra Ølstykke FC
Fodboldspillere fra Akademisk Boldklub
Fodboldspillere fra FC Midtjylland
Fodboldspillere fra FC Lyn Oslo
Fodboldspillere fra Lyngby Boldklub
Personer fra Albertslund
Grevskabet Scheel

Grevskabet Scheel var et grevskab på Djursland, der tilhørte adelsslægten Skeel (Scheel). Major Christen Skeel fik 1. oktober 1725 af kong Frederik 4. tilladelse til at oprette grevskabet, der i henhold til erektionspatentet skulle nedarves i Christen Skeels efterkommere "uadskilt, uskiftet og udelt fra den ældste til den ældste, så længe nogen af mandelinjen og på sværdsiden til er efter første fødselsret". 

Grevskabet bestod ved oprettelsen af hovedgårdene Sostrup, Skærvad, Ørbækgaard, Steensmark, Debildhede, Skiern og Karmark. Disse ejendomme havde en samlet størrelse på 2.320 tønder hartkorn. Et grevskab skulle minimum bestå af 2.500 tønder hartkorn, hvorfor greven i første omgang ikke kunne opnå den for grevskaber tilknyttede skattefrihed. I det følgende erhvervedes dog en del supplerende jord, således grevskabet fik samlet 2.523 tønder hartkorn. 

Grevskabet havde 3 lensbesiddere:

1. oktober 1725 til 26. februar 1731 greve Christen Skeel
26. februar 1731 til 5. marts 1786 greve Jørgen Scheel (søn af ovennævnte)
5. marts 1786 til 13. oktober 1815 greve Jørgen Scheel (sønnesøn af ovennævte)

Den sidste lensbesidder greve Jørgen Scheel formøblede hele formuen gennem et ufatteligt overforbrug, der til sidst ruinerede ham. Grevskabet blev derfor med kongelig tilladelse ophævet 5. juni 1807, hvorefter greven kunne afhænde godserne for at dække sin gæld.

Scheel
Etableret i 1725
Ophørt i 1807
Slægten Skeel
Kim Ziegler

Kim Ziegler (født 29. december 1958) er en tidligere dansk fodboldspiller.

Som spiller optrådte han for AGF og OB i den bedste række samt for belgiske RFC Seraing. I 1982 spillede han desuden 3 A-landskampe. Som træner rykkede han både Nørre Aaby IK og B 1909 op i 1. division.

Fra april til december 2007 var Ziegler sportschef i Randers FC. Han var med til bl.a. at hente Colin Todd til klubben, inden han i december brat opsagde sit job som sportschef.

Ziegler arbejde i perioden 2000-2007 som talentspejder.

Klubber som spiller 
 1977-1982: AGF
 1982-1984: RFC Seraing
 1984-1992: OB

Klubber som træner 
 1994-1997: Nørre Aaby IK
 1997-1999: B1909
 1999-2000: Kolding BK
 2007: Sportschef i Randers FC

Fodboldspillere fra Danmark
Fodboldtrænere fra Danmark